

ที่ มท ๐๘10.6/ กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม ๒๕62

เรื่อง การสำรวจข้อมูลเพื่อประกอบการพิจารณาจัดสรรงบประมาณเงินอุดหนุนทั่วไป โครงการสนับสนุนการเสริมสร้าง
 สวัสดิการทางสังคมให้แก่คนพิการหรือทุพพลภาพ ประจำปีงบประมาณ พ.ศ. 2559 (เพิ่มเติม) ครั้งที่ 5

เรียน ผู้ว่าราชการจังหวัด ทุกจังหวัด

อ้างถึง 1. หนังสือกระทรวงมหาดไทย ด่วนมาก ที่ มท 0891.3/ว 3609 ลงวันที่ 24 มิถุนายน 2559

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0891.3/ว 1384 ลงวันที่ 13 กรกฎาคม 2559

 3. หนังสือกรมส่งเสริมการปกครองท้องถิ่น ด่วนที่สุด ที่ มท 0891.3/ว 1501 ลงวันที่ 2 สิงหาคม 2559

 4. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 2949 ลงวันที่ 19 กันยายน 2561

 5. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 3006 ลงวันที่ 24 กันยายน 2561

สิ่งที่ส่งมาด้วย 1. แบบรายงาน 1 แบบสรุปภาพรวมจังหวัด จำนวน 1 ฉบับ

 2. แบบรายงาน 2 แบบสรุปรายละเอียดผู้พิการที่ยังไม่ได้รับการจัดสรร
 งบประมาณฯ จำนวน 1 ฉบับ

 ตามที่กรมส่งเสริมการปกครองท้องถิ่นได้จัดสรรงบประมาณเงินอุดหนุนทั่วไป โครงการ สนับสนุนการเสริมสร้างสวัสดิการทางสังคมให้แก่คนพิการหรือทุพพลภาพ ประจำปีงบประมาณ พ.ศ. 2559 ตามมติคณะรัฐมนตรี เมื่อวันที่ 25 พฤศจิกายน 2557 ความละเอียดตามอ้างถึง นั้น

 เนื่องจากยังมีองค์กรปกครองส่วนท้องถิ่นบางแห่ง ได้รายงานขอรับการจัดสรรงบประมาณเพิ่มเติมในส่วนของผู้พิการหรือทุพพลภาพที่ยังไม่ได้รับการจัดสรรมายังกรมส่งเสริมการปกครองท้องถิ่น และเพื่อให้ได้ข้อมูลที่มีความถูกต้องสมบูรณ์ ตรงตามข้อเท็จจริง กรมส่งเสริมการปกครองท้องถิ่นจึงขอสำรวจข้อมูลเพิ่มเติม เพื่อประกอบการพิจารณาจัดสรรงบประมาณเงินอุดหนุนทั่วไป โครงการสนับสนุนการเสริมสร้างสวัสดิการทางสังคมให้แก่คนพิการหรือทุพพลภาพประจำปีงบประมาณ พ.ศ. 2559 (เพิ่มเติม) ครั้งที่ 5 ทั้งนี้ ขอให้จังหวัดรวบรวมข้อมูลตามแบบรายงานที่ 1 – 2 พร้อมแผ่นบันทึกข้อมูลประกอบการรายงาน (แบบรายงานที่ 1 – 2) ส่งให้กรมส่งเสริมการปกครองท้องถิ่นทราบ ภายในวันที่ 26 เมษายน 2562 หากรายงานล่าช้าเกินระยะเวลาที่กำหนด จะถือว่าองค์กรปกครองส่วนท้องถิ่นไม่ประสงค์ที่จะรับการจัดสรร งบประมาณเพิ่มเติม รายละเอียดปรากฎตามสิ่งที่ส่งมาด้วย

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

โทร. ๐-๒๒๔๑-๙๐๐๐ ต่อ ๔๑๓1 , 4135 โทรสาร ต่อ 4103

ผู้ประสานงาน นายสำเนียง สิมมาวัน โทรศัพท์ 089-2802115